สุดสงสาร พบศพทารกเพศชายอายุครรภ์ 4 เดือน วางอยู่กับพื้นในลานจอดจยย.
สุดสงสาร พบศพทารกเพศชาย อายุครรภ์ 4 เดือน วางอยู่กับพื้นในลานจอดจักรยานยนต์ ตำรวจเร่งล่าตัว คาดแม่น่าจะเป็นสาวเมียนมาเมื่อเวลา 18.30 น. วันที่ 2 พ.ค. 63 ร.ต.ท.ณัฐพงษ์ บุตรยี รองสารวัตร (สอบสวน) สภ.บางเสาธง จ.สมุทรปราการ ได้รับแจ้งว่ามีเหตุพบศพทารก ข้างแมนชั่นแห่งหนึ่ง ในซอยไทยประกัน 38 ถ.เทพารักษ์ ม.15 ต.บางเสาธง จึงรุดไปตรวจสอบพร้อมกับเจ้าหน้าที่ฝ่ายสืบสวน และเจ้าหน้าที่มูลนิธิร่วมกตัญญูทั้งนี้ ที่เกิดเหตุเป็นหอพักให้เช่า 6 ชั้นจำนวน 2 ตึก คือ ตึกเอ และตึกบี คนที่พักภายในตึกส่วนใหญ่เป็นแรงงานเมียนมา จุดเกิดเหตุ เป็นลานจอดรถจักรยานยนต์ระหว่างตึกพบศพทารกเพศชาย อายุครรภ์ 4 เดือน ถูกวางอยู่กับพื้น ไม่ได้ห่อหุ้มด้วยสิ่งใด สภาพแห้งคาดว่าเสียชีวิตมาแล้ว ประมาณ 5 ชั่วโมงจากการสอบสวน น.ส.วีเว อายุ 28 ปี ชาวเมียนมา ให้การว่า ก่อนเกิดเหตุ มีชายขี่รถจักรยานยนต์ จำนวน 2 คน ได้เดินมาบอกกับตนเองว่า พบเห็นศพทารก วางอยู่ที่ลานจอดรถตนเองจึงเดินไปดู พบว่าเป็นทารกจริงๆ จึงได้ให้เพื่อนบ้านโทรแจ้งเจ้าหน้าที่ตำรวจ มาทำการตรวจสอบเบื้องต้นเจ้าหน้าที่สันนิษฐานว่า อาจจะเป็นแรงงานเมียนมาที่อยู่ในตึก ได้ทำการ กินยาขับทารกออกมา ก่อนจะนำมาทิ้ง ซึ่งเจ้าหน้าที่ตำรวจ จะได้ติดตาม แม่ของเด็กรายนี้มาดำเนินคดีต่อไป
สุดสงสาร พบศพทารกเพศชาย อายุครรภ์ 4 เดือน วางอยู่กับพื้นในลานจอดจักรยานยนต์ตำรวจเร่งล่าตัว คาดแม่น่าจะเป็นสาวเมียนมา
แท้งลูก,ทิ้งศพทารก,ศพทารก,แรงงานต่างด้าว,สมุทรปราการ,ข่าวทั่วไป